El trusted computing l'è n'acronimo riferìo a un tipo de nôa tecnologìa del contròlo, tecnologìa derivà da le specìfiche de el Trusted Computing Group. El T.C. el ga l'obietìvo de far elaboratôri piasé sicuri tramite l'uso de sistèmi hardware e software pàr el tele-contròlo de màssa. La paròla trusted in qésto caso la ga in signifegà particolàr: no la vôl mia dìr che sta nôa tecnologia la sia afidàbiłe pàr l'utente, ma pìtosto la ga da èsar considerà "fidà" pàr i canoni imposti da le açiènde che le ha fondà el consorçìo . En teorìa el sarà posìbiłe che i prodòti tecnologici che i gavarà el sistèma T.C. i podarà protèger el software e i firmware interni da manomisiòni e impôr restriçiôni a l'utente su aplicaçiôni ritegnùe mìa sicure e afidàbili, parché no i ze mìa stè aprovè da l'açiènda produtrìce. Qéi che i crìtica sta nôa soluçiòn i diše che l'efèto de la tecnologìa T.C. pòsa èsar l'imposiçiôn de màsa limitaçiòni de uso pàr i legitimi proprietari e un contròlo de màssa da parte de le grandi açiènde énformateghe in el stìle de el lìbro de George Orwell.